**Lucía Martínez**, nada en Vigo o 15 de marzo de 1982, é unha música, compositora e batería de jazz galega.

Traxectoria
-----------

Con nove anos, Lucía Martínez comezóu estudar percusión tradicional e zanfona no Centro de Educación de Adultos de Vigo, onde contactou con músicos de tradición folclórica e oral. Moi cedo interesouse pola percusión clásica, o jazz e a música oral.

En 1998 diplomouse en percusión clásica orquestal e solista na percusión clásica pola Guildhall School of Music and Drama de Londres. En 2006 licenciouse en percusión clásica no Conservatorio Superior de Música de Vigo e realizou prácticas coa Real Filarmonía de Galicia (RFG), pasando a formar parte da xeración 2002-2004 da Escola de Altos Estudos Musicais de Galicia, pertencente a RFG.

Estudou vibráfono e batería de jazz, dentro do Programa Erasmus do Instituto Politécnico de Helsinki-Stadia (2006). Obtivo a súa Licenciatura en Jazz pola Escola de Música e Artes do Espectáculo de Oporto (2007). Con posterioridade, fixo un Máster en Batería e Composición na Universidade das Artes de Berlín (2009) e outro Máster en Música de Cine na Universität für Film und Fernsehen Konrad Wollf en Potsdam-Babelsberg en Postdam-Babelsberg (2015).

Tamén participou en seminarios sobre big band, composición, vibráfono e batería en Italia, Portugal, España e Inglaterra. Algúns dos seus mestres foron Michael Lauren, John Hollenbeck, Kurt Rosenwinkel, Jerry Granelli, Jeff Davis, Dave Samuels, John Riley, Garrison Fewell, Dave Friedman e Severy Pysalo. 

As composición de Martínez caracterízanse polos contrastes, entre unha melodía moi forte e a liberdade creativa. Compatibiliza as súas creacións coa libre improvisación. As súas inspiracións veñen da literatura, as imaxes e as historias que trata de contar coa súa música.Cando ela desribe a súa música sempre salienta que ten moito que ver coa tradición musical de Galicia e as músicas do mundo, ese é o "seu xeito de entender o jazz e a música en xeral".

Ademais de co seu cuarteto Lucía Martínez Cuarteto, lidera o quinteto Lucía Martínez & Azulcielo e Lucía Martínez & The Fearless. Toca con varias bandas como Projecto Minho do baixista Baldo Martínezou MBM trío con Baldo Martínez e Antonio Bravo, e no cuarteto de percusión Tim Tim por Tim Tum. 

Ten compartido escenario cun gran número de músicos e músicas do eido do jazz, o folk, a música tradicional e a música clásica, como Maria João, Perico Sambeat, Carlos Bica, Jason Lindner, Alan Ferber, Alexander von Schlippenbach, Sebastian Schunke, OJM (Orquestra de Jazz de Matosinhos - Portugal), Laszlo Süle, Orquesta Imaxinasons, Real Filharmonía de Galicia, Uxía Senlle, Mercedes Peón, Rodrigo Romaní, Xabier Díaz e Defne Şahin.

Discografía
-----------

* Lucía Martínez, Agustí Fernández, Barry Guy: *Bosque de Niebla* (Fundacja Słuchaj! 2022)
* Baldo Martínez / Juan Saiz / Lucía Martínez: *Frágil Gigante* (Leo Records 2020)
* Uwe Oberg / Joe Fonda / Lucía Martínez: *Relight* (Not Two Records 2019)
* Irene Aranda, Germán Díaz, Lucía Martínez: *Tribus* (2016)
* Lucia Martinez & Agustí Fernández: *Desalambrado* (Pasoancho 2015)
* Lucía Martínez Cuarteto: *De viento y de sal* (Karonte/NubaRecords, 2014)
* Shotgun Chamber Trio: *Themes and Dances* (Meta Records 2014, mit Hannes Buder, Oleg Hollmann)
* Lucía Martínez Berliner Projekt: *AzulCielo* (Karonte/NubaRecords, 2011, mit Ludwig Hornung, Viktor Wolf, Silke Lange, Marc Muellbauer)
* MBM TRIO (Xingra/Karonte, 2011)
* *Soños e Delirios* (Karonte/NubaRecords, 2009)

A súa produción discográfica componse dunha variedade de discos con diferentes selos discrográficos de prestixio internacional. O seu primeiro CD *Soños e delirios* (2009) foi nomeado aos Premios da Música Independente en España como mellor disco de jazz do 2009. *Azulcielo* foi nomeado aos Premios da Música Independente omo Mellor Artista e Mellor Disco de Jazz do 2012.

En 2014 editou con Lucía Martínez Cuarteto*, De viento y de Sal* que foi nomeado mellor disco de Jazz nos Premios da Música Independente.

Premios e recoñecementos
------------------------

* 2007: Como vibrafonista, premio a Mellor Intérprete no Festival "San Luiz" en Lisboa.
* 2007: Como vibrafonista, premio a Mellor Grupo no Festival "San Luiz" en Lisboa.
* 2007: Premio DAAD recibido en Alemaña.

Notas
-----

1. 1 2 3  Diariocrítico.com. "Doblete de la polifacética Lucía Martínez: nuevo disco con The Fearless y actuación en el Festival de Jazz en Madrid". *Diariocrítico.com* (en castelán). Consultado o 2024-02-04.
2. ↑  RIPOLLÉS, CARLOS (2021-07-27). "Lucía Martínez: "La infancia es la memoria que tenemos"". *RTVE.es* (en castelán). Consultado o 2024-02-05.
3. ↑  Bernasconi, Hildegard (2015-05-17). "Lucía Martínez". *www.melodiva.de* (en alemán). Consultado o 2024-02-05.
4. ↑  "Baldo Martínez Sexteto: Música Imaginaria". *La Guía GO!* (en castelán). 2024-02-28. Consultado o 2024-02-06.

Véxase tamén
------------

### Ligazóns externas

* Lucía Martínez Web
* Lucia Martinez en Discogs

|  |  |
| --- | --- |
| Control de autoridades | 
* Wd: Q1395535
* WorldCat
* VIAF: 169738479
* BNE: XX4801606
* CANTIC: a1047965x
* DeutscheBio: 1051649412
* Filmportal: ID
* GND: 1051649412
* ISNI: 0000000118577455
* MusicBrainz: ID

 |